Publication: Magyar Közlöny
Issue: MK-2004-17 (Year: 2004, Number: 17)
Era: 2004-2010
Section: nyilvánosságot kapnak. Ugyancsak az országgyûlési képviselõk információszerzéshez való jogát biztosítja az országgyûlési képviselõk jogállásáról szóló 1990. évi LV. törvény
Paragraph Index: 334

c) megerõsíti az interpellációra adott korábbi elutasító választ, és ezután az Országgyûlés a bizottságot intézkedési javaslat kidolgozására kéri fel. Az Országgyûlés bizottságainak ülései a Házszabály 68. § (1) bekezdése alapján a sajtó számára nyilvánosak, így a 4.1. pontban leírt jogsérelmek a bizottsági ülésen is bekövetkezhetnek. A legfõbb ügyész és az ügyészség függetlensége kiterjed arra is, hogy bizottsági üléseken sem lehet a jogszerûen meghozott döntése indokait számon kérni a legfõbb ügyészen; mint ahogy az sem vizsgálható, hogy miért nem más tartalmú döntés született az adott ügyben. Mindez az ügyészség, illetve a legfõbb ügyész mérlegelési jogkörébe és felelõsségi körébe tartozik, és a döntés jogi indokain túli egyéb indokait az országgyûlési bizottságok elõtt sem köteles feltárni. 2004/17. szám 4.5. Mindezekbõl következõen nem lehetetlenül el az országgyûlési képviselõknek az információszerzéshez, magyarázat kéréséhez fûzõdõ joga önmagában attól, ha az interpellált megtagadja a válaszadást arra tekintettel, hogy a válasza alapjogot vagy jogszabályt sértene, vagy alkotmányos feladatának az ellátását veszélyeztetné. Mind az interpelláló képviselõnek, mind az interpelláltnak kötelessége, hogy ügyeljen arra: az interpellációs eljárás során ne sérüljenek alapjogok, jogszabályi elõírások. Az interpelláltnak akkor is figyelemmel kell erre lennie, ha az elhangzott interpellációra adott válasz szükségszerûen ilyen sérelmet okozna. Ha tehát a konkrét kérdésre adandó válasz nem fogalmazható meg olyan általánosságban vagy olyan módon, hogy ne sértsen alapjogot, illetve ne kerüljön veszélybe az alkotmányos feladat ellátása, akkor az interpellált a választ e konkrét kérdés tekintetében megtagadhatja. Mindezekbõl következõen az Alkotmánybíróság a legfõbb ügyésznek az interpellációkra adandó válaszának a tartalmi kereteit a Rendelkezõ rész 1. pontjába foglaltak szerint határozta meg.

Source: https://magyarkozlony.hu/hivatalos-lapok/d81aff1c828048d9b97332dafdc483cb2b1b6468/dokumentumok/421c194da4c4a2b2b524492ab9c881205d62d036/letoltes